Камил хәзрәтне кая алып китәләр?

	23 декабрь көнне, рабигүл әүвәл аеның уникесендә Болгардагы “Ак мәчет”тә зурлап Мәүлид бәйрәме уздырылды. Шөкер, соңгы елларда мөсел­маннарыбыз борынгы бабаларыбыз кебек Пәйгамбәребезнең туган көнен ай дәвамында (бу юлы рабигүл әүвәл ае 12 декабрьдә башланып, 10 гыйнварда тәмам­лана) билгеләп үтә.
  Мөбарәк ай­ның әүвәлге кичәсендә үк, башкалабызда беренче булып, мәхәллә кешеләрен чакырып, Кабан арты мәчете Мәүлид бәйрәме үткәрде. 13 декабрь көнне үз мәхәл­ләсендәгеләрне “Ярдәм” мәчете җыйды. Башка мәчетләребез дә бу күркәм гадәтне күтәреп алды. Шулай да араларында иң активы Кабан арты мәчете булып чыкты. 17 декабрь көнне алар шә­һәребезнең бөтенләй башка төшендә – “Регистан” кафесында, башкалабыз зыялыларын һәм мәчет мөтәвәллиятенә керүче­ләрне гаиләләре белән җыеп, гаетебезне зурлады. Мәчет әһелләре бүген бәйрәм уңаеннан сугыш һәм хезмәт ветераннарын җый­макчы, якшәмбе көнне, мәчеткә йөрүче мәктәп балаларын чакырып, балалар мәүлиде уздырачак­лар. Шимбә көнне “Апанай” мәчете мәхәлләсе әгъзалары, бәй­рәм табыны корып, Пәйгам­бәребезне зурлап салаватлар әйтәчәк. 
	Рәшит МИНҺАҖ	
Ватаным Татарстан

	№ --- | 26.12.2015	


